CELEX ID: 32012D0506
Publication Date: 2012-08-08

Document:
KOMISIJOS ĮGYVENDINIMO SPRENDIMAS
2012 m. rugpjūčio 8 d.
kuriuo iš dalies keičiamas Sprendimas 2002/253/EB, nustatantis atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB
(pranešta dokumentu Nr. C(2012) 5538)
(Tekstas svarbus EEE)
(2012/506/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. rugsėjo 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo (1), ypač į jo 3 straipsnio c punktą,
kadangi:
(1)
vadovaujantis Komisijos sprendimo 2002/253/EB (2) 2 straipsniu, jo priede nustatytas atvejų apibrėžtis reikėtų atnaujinti atsižvelgiant į naujausius mokslinius duomenis;
(2)
vadovaujantis 2004 m. balandžio 21 d. Europos Parlamento ir Tarybos reglamento (EB) Nr. 851/2004, steigiančio Europos ligų prevencijos ir kontrolės centrą (3) (ECDC), 9 straipsniu, šis centras Komisijai paprašius pateikė mokslinę nuomonę dėl ligos apibrėžčių, kurios padeda Komisijai ir valstybėms narėms plėtoti intervencijos strategijas, susijusias su užkrečiamųjų ligų stebėsena ir reagavimu į jas;
(3)
Sprendimo 2002/253/EB priede yra išvardytos ŽIV/AIDS, difterijos, invazinės Haemophilus influenzae infekcijos (invazinės ligos), hepatito B ir C, meningokokinės infekcijos, tymų, legioneliozės, įgimtos raudonukės, šigatoksiną ir (arba) verotoksiną gaminančių Escherichia coli bakterijų sukeltos infekcijos (STEC/VTEC), salmoneliozės ir leptospirozės atvejų apibrėžtys turėtų būti atnaujintos remiantis minėta ECDS pateikta moksline nuomone;
(4)
remiantis minėta ECDC pateikta moksline nuomone, į Sprendimo 2002/253/EB priedą taip pat turėtų būti įtraukta bendra atsparumo antimikrobinėms medžiagoms atvejo apibrėžtis, bendra hospitalinių infekcijų apibrėžtis, keletas konkrečių hospitalinių infekcijų atvejų apibrėžčių ir erkinio encefalito atvejo apibrėžtis;
(5)
dėl aiškumo tikslinga pakeisti Sprendimo 2002/253/EB priedo struktūrą, siekiant užtikrinti, kad užkrečiamųjų ligų atvejų apibrėžtys būtų pateiktos atskirame nuo specialių sveikatos problemų sąraše ir kad atvejų apibrėžtys kiekviename sąraše būtų pateiktos eilės tvarka;
(6)
šiame sprendime nustatytos priemonės atitinka komiteto, įsteigto Sprendimu Nr. 2119/98/EB, nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/253/EB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje 2012 m. rugpjūčio 8 d.

EuroVoc Classification:
Level 1: 100150
100149
Level 2: 100222
100215
100220
Level 3: 1754
486
2479
5881
1422
All Descriptors: 1759
192
3422
7130
838